ગયા વર્ષના નવેમ્બરની ૧૫મીએ દક્ષિણ કોરિયાના પોહાંગ શહેરમાં ૫.૪ની શક્તિનો ધરતીકંપ આવ્યો. સંશોધકો એવા તારણ પર પહોંચ્યા છે કે (સામયિક Science1,2, ૨૬ ઍપ્રિલ, ૨૦૧૮) આ ધરતીકંપ એક પ્રાયોગિક જિઓ-થર્મલ પ્લાન્ટે જમીનની નીચે થોડા કિલોમીટર ઊંડે પાણી નાખ્યું તેને કારણે થયો. આવું જ તારણ બીજા એક સ્વતંત્ર અભ્યાસમાં પણ મળ્યું છે. દક્ષિણ કોરિયામાં ૧૯૭૮થી ધરતીકંપોનાં અવલોકનો નોંધવાનું શરૂ થયું છે અને એના પ્રમાણે દેશનો આ બીજા નંબરનો સૌથી મોટો ધરતીકંપ હતો. આમાં ૮૨ વ્યક્તિઓને ઈજાઓ થઈ અને બસ્સો ઘરોને ભારે નુકસાન પહોંચ્યું.